**A J Á N L A T K É R É S**

**Tisztelt Ajánlattevő!**

A ***Tiszaújvárosi Sport-Park Nonprofit Kft.*** /Ajánlatkérő/ (3580 Tiszaújváros, Teleki Blanka út 6. a továbbiakban: ajánlatkérő) ezúton kéri fel ajánlattételre az Ön által képviselt céget, mint Ajánlattevőt (a továbbiakban: ajánlattevő) a jelen ajánlatkérésben nevezett, a **közbeszerzési értékhatárt el nem érő értékű beszerzés során** jelen ajánlatkérésben előírtak szerint és az abban foglalt feltételek figyelembevételével.

Beszerzés megnevezése:

Terület és Településfejlesztési Operatív Program (a továbbiakban: TOP) az „**Önkormányzati épületek energetikai korszerűsítése**” című felhívás keretében megvalósuló, **„Játékcsarnok-Edzőterem-Uszoda épületegyüttes energetikai korszerűsítése”** című projekt (projektazonosító: **TOP-3.2.1-15-BO1-2016-00017**) megvalósításához szükséges, **tananyag fejlesztése, képzés lebonyolítása** tevékenységek ellátása.

**Az ajánlatkérő neve, címe:**

Tiszaújvárosi Sport-Park Nonprofit Kft.

3580 Tiszaújváros, Teleki Blanka út 6.

Tel.: 49/542-030

Fax: 49/542-044

**További információk a következő címen szerezhetők be:**

Tiszaújvárosi Sport-Park Nonprofit Kft.

cím: 3580 Tiszaújváros, Teleki Blanka út 6.

Kapcsolattartó: Gál Csaba ügyvezető 06-70-333-7676

Kiss Sándor műszaki vezető 06-70-333-8157

Tel.: 49/542-030

Fax: 49/542-044

E-mail cím: sportpark@sportpark.tiszaujvaros.hu

**1. Az ajánlatkérés tárgya és a feladat leírása:**

**„Játékcsarnok-Edzőterem-Uszoda épületegyüttes energetikai korszerűsítése”** elnevezésű projekt (azonosító szám: **TOP-3.2.1-15-BO1-2016-00017**) megvalósításához szükséges, **tananyag fejlesztése, képzés lebonyolítása** tevékenységek, az **TOP-3.2.1-15 kódszámú „Önkormányzati épületek energetikai korszerűsítése**” megnevezésű felhívásban foglaltak szerint:

* Tájékoztatási, képzési anyagok kidolgozása;
* Képzés tartása az érintett munkavállalók számára az alkalmazott megoldásokról, a helyes üzemeltetés szabályairól;
* A megtartott képzés dokumentálása.

A korszerűsítés során az alábbi tevékenységek kerülnek kivitelezésre:

* 4 db kondenzációs kazán beépítése kaszkád üzemben,
* napkollektoros rendszer kialakítása vízmelegítésre,
* szivattyúk frekvencia váltós szabályozása,
* a Játékcsarnokban 6 db sötétsugárzó beépítése,
* felügyeleti rendszer kialakítása,
* 50 kVA-es napelemes rendszer kialakítása.

A tájékoztatási, képzési anyag kidolgozása és a képzés tartása vonatkozásában figyelembe kell venni a hatályos TOP-3.2.1-15 „**Önkormányzati épületek energetikai korszerűsítése”** című felhívás, valamint a felhíváshoz kapcsolódó útmutatók rendelkezéseit (felhívás elérhetősége: [www.palyazat.gov.hu](http://www.palyazat.gov.hu)).

**2. A megkötendő szerződés meghatározása:**

Vállalkozási szerződés a TOP-3.2.1-16 kódszámú, „Önkormányzati épületek energetikai korszerűsítése” című pályázati felhívás keretében megvalósítandó „Játékcsarnok-Edzőterem-Uszoda épületegyüttes energetikai korszerűsítése” című TOP-3.2.1-16-BO1-2016- 00017 azonosító számú projekt megvalósításához szükséges tananyag fejlesztése, képzés lebonyolítása tevékenységek tárgyában.

1. **A teljesítés határideje:**

A projektidőszak alatt, a kivitelezést követően, várhatóan 2020.09.15-ig.

**4. A teljesítés természetbeni helye:**

A Tiszaújvárosi Sport-Park Nonprofit Kft., 3580 Tiszaújváros, Teleki Blanka út 6.

**5. Az ellenszolgáltatás teljesítésének feltételei:**

* A feladat ellátásának pénzügyi fedezetét a projektben elnyert támogatás biztosítja.
* Ajánlattevő egy végszámla kibocsátására jogosult a teljesítést és annak Ajánlatkérő általi igazolását követően.
* Ajánlatkérő előleget nem biztosít.
* Ajánlatkérő a szerződésben meghatározott módon és tartalommal történő teljesítést követően, a teljesítés igazolás szerint kiállított számlát a számla kiállításától számított 30 napon belül, átutalás útján egyenlíti ki azzal, hogy Ajánlattevő köteles a számlát a kiállítástól számított 3 napon belül Ajánlatkérőnek átadni. Amennyiben Ajánlattevő e kötelezettségének nem tesz eleget, úgy a fizetési határidő kezdete a számla Ajánlatkérő általi kézhezvételének napja.
* Késedelmes fizetés esetén Ajánlatkérő a Ptk. 6:155.§ (1) bekezdésében meghatározottak szerinti késedelmi kamat, valamint a behajtási költségátalányról szóló 2016. évi IX. törvény szerinti költségátalány megfizetését vállalja.
* A vállalkozói díj a szerződésszerű teljesítéssel kapcsolatos valamennyi díjat, költséget, a szerzői jogi oltalommal törvényileg védett szolgáltatás felhasználási joga korlátlan, harmadik személy részére is átadható átengedésének ellenértékét is magában foglalja.

**6. Árajánlat kötelező tartalmi elemei**

* az ajánlatkérő megnevezése;
* az ajánlattevő megnevezése, azonosító adatai, cégjegyzésre jogosult neve és aláírása;
* az ajánlat tárgyának pontos megnevezése (pályázati azonosító feltüntetésével);
* szolgáltatás meghatározása (az ajánlat tárgya);
* az árajánlat érvényessége;
* a nettó és bruttó megbízási díj, valamint az ÁFA mértéke.

**7. Kizáró okok:**

Nem lehet ajánlattevő az a természetes, jogi személy, vagy jogi személyiség nélküli gazdálkodó szervezet, aki vagy amely:

1. a szerződéssel érintett szervezettel közszolgálati jogviszonyban, munka-viszonyban vagy munkavégzésre irányuló egyéb jogviszonyban áll (továbbiakban: érintett dolgozó/ munkatárs),
2. az érintett dolgozó közeli hozzátartozója,
3. az a gazdálkodó szervezet, amelyben az érintett dolgozó, vagy annak közeli hozzátartozója tulajdoni részesedéssel rendelkezik,
4. egy évnél régebben lejárt adó-, vám-, vagy társadalombiztosítási járulékfizetési kötelezettségének nem tett eleget,
5. akinek az önkormányzati adóhatóságnál nyilvántartott lejárt határidejű adótartozása vagy más adókötelezettsége van,
6. aki ellen csőd-, felszámolási eljárás van folyamatban, aki végelszámolás alatt áll,
7. akinek tevékenységét a cégbíróság felfüggesztette,
8. aki nem szerepel a cégjegyzékben,
9. aki nem rendelkezik a tevékenység folytatásához előírt engedéllyel, jogosítvánnyal, illetve szervezeti, kamarai tagsággal,
10. aki korábbi, önkormányzattal kötött szerződésének teljesítése során súlyos szerződésszegést követett el,
11. akinek az adószámát a Nemzeti Adó- és Vámhivatal felfüggesztette, illetve törölte,
12. aki a jelen eljárást megindító felhívás feladásától visszafelé számított két év során az önkormányzattal, vagy az önkormányzat gazdasági társaságával vagy intézményével kötött szerződésének teljesítése során szerződési kötelezettségét nem teljesítette, amely folytán vele szemben meghiúsulási kötbérigény került érvényesítésre, vagy a teljesítési véghatáridőhöz képest legalább 2 alkalommal 10 napot meghaladó késedelembe esett, amelyek folytán vele szemben késedelmi kötbérigény került érvényesítésre,
13. aki a kizáró okokkal kapcsolatban valótlanul nyilatkozott.

A megkövetelt igazolási mód:

A kizáró okok fenn nem állásáról az ajánlattevőnek nyilatkoznia kell ajánlatának benyújtásával egyidejűleg az ajánlatkérés mellékletét képező nyomtatványon.

**8. Ajánlati kötöttség ideje:** Ajánlattevő az ajánlattételi határidőt követő legalább 60 napig marad kötve ajánlatához.

**9. Az ajánlattételi határidő:** 2020. március 30. 10.00 óra

**10. Az ajánlat benyújtásának helye, módja:**

Tiszaújvárosi Sport-Park Nonprofit Kft.

3580 Tiszaújváros, Teleki Blanka út 6.

Gál Csaba, ügyvezető igazgató

Az ajánlat - a kialakult járványügyi helyzetre való tekintettel - kizárólag elektronikus úton a sportpark@sportpark.tiszaujvaros.hu e-mailcímre küldendő be.

Az ajánlatot magyar nyelven kell benyújtani. Az e-mail tárgyában fel kell tüntetni a következő szöveget:

„Oktatás-TOP pályázat- Ajánlat”- 2020. 03. 30. nap. 10.00 óra előtt nem nyitható meg!

Az ajánlatkérő az ajánlatot akkor tekinti határidőn belül benyújtottnak, ha annak kézhezvétele az ajánlattételi határidő lejártáig megtörténik. A küldemények elirányításából, elvesztéséből eredő összes kockázat ajánlattevőt terheli. Ajánlattevő felelőssége, hogy ajánlata időben kerüljön benyújtásra. Ajánlatkérő csak az előírt határidőig a megjelölt helyre beküldött ajánlatokat tudja értékelni. A határidőn túl érkezett ajánlatok érvénytelenek.

**11. Az ajánlatok megtekintésének helye, ideje (zártkörű):**

Tiszaújvárosi Sport-Park Nonprofit Kft.

3580 Tiszaújváros, Teleki Blanka út 6, 103. iroda

Gál Csaba ügyvezető

Dátum: 2020. március 30. 13 óra

**12. Az ajánlatok elbírálásának tervezett időpontja:**

2020. március hó 31. nap

**13. Bírálati szempontok:**

A nyertes ajánlat kiválasztása a beérkezett árajánlatok közül az összességében legalacsonyabb összegű ellenszolgáltatás alapján történik.

**14. Ajánlattevő tájékoztatása az eljárás eredményéről**:

Ajánlatkérő az Ajánlattevőt az eljárás eredményéről annak megállapítását követő 15 napon belül tájékoztatja.

**15. Szerződéskötés tervezett időpontja:**

Az eljárás eredményéről szóló tájékoztatás megküldését követő naptól számított 30 napon belül.

**16. A szerződés típusának meghatározása:**

Vállalkozási szerződés.

**17. Hiánypótlás**

Ajánlatkérő a hiánypótlás lehetőségét egy alkalommal biztosítja.

**18.  Kiegészítő tájékoztatás kérés határideje:** 2020. március hó 25. napja 10 óra

Az Ajánlattevő az ajánlatkérésben foglaltakkal kapcsolatban írásban kiegészítő (értelmező) tájékoztatást kérhet. Ajánlatkérő a beérkezett kiegészítő tájékoztatás kérésekre vonatkozó válaszát egyidejűleg minden Ajánlattevő részére megküldi.

**19. Különleges előírások:**

Ajánlattevő alvállalkozót igénybe vehet a teljesítéshez, azonban ajánlatában meg kell jelölnie, hogy a feladatot saját maga, vagy alvállalkozó útján látja el. Ajánlattevő teljes felelősséggel tartozik az általa foglalkoztatott munkatársakért.

Az ajánlattevőnek a benyújtott ajánlathoz csatolnia kell az alábbi nyilatkozatokat:

* Nyilatkozat a kizáró okok hatálya alá nem tartozásról,
* Ajánlatkérő tájékoztatja Ajánlattevőt, hogy késedelem, meghiúsulás, hibás teljesítés esetére a vállalkozási szerződésben kötbért köt ki. A kötbér alapja felróható késedelem esetén a nettó vállalkozói díj (részteljesítés késedelme esetén a késedelemmel érintett részteljesítés nettó értéke), mértéke a vállalkozói díj 0,5 %-a naptári naponként. A késedelmi kötbér napi tételének maximális mértéke 15 nap, melynek túllépése esetén a meghiúsulási kötbér joghatásai állnak be. A meghiúsulási kötbér mértéke a nettó vállalkozói díj 20 %-a. Amennyiben Ajánlattevő hibásan teljesít, kötelezhető a hiba kijavításáig a hibás teljesítéssel érintett (rész)teljesítések nettó értékének 0,5 %-ának megfelelő mértékű napi kötbért fizetni Ajánlatkérő részére (minden megkezdett naptári napra). Amennyiben Ajánlattevő a hibát 15 naptári napon belül nem tudja kijavítani, úgy Ajánlatkérő jogosult a szerződéstől elállni.
* Ajánlatkérő fenntartja a jogot, hogy az ajánlat benyújtási határidejét megelőzően az ajánlattételi felhívást szükség esetén módosítsa vagy indokolás nélkül visszavonja, illetve az eljárást eredménytelennek nyilvánítsa.
* Az Ajánlatkérő fenntartja a jogot, hogy érvényes eljárás esetén is a szerződés megkötését indokolás nélkül megtagadja (Ptk. 6:74.§ (2)). A szerződéskötés megtagadása kártérítési igényt nem keletkeztet.

**20. Egyéb információk:**

20.1 Az ajánlattétel megtörténtével Ajánlattevő hozzájárul neve, székhelye, ajánlati ára és az eljárás lefolytatása során értékelésre kerülő egyéb szempontok nyilvánosságra hozatalához.

20.2 Ajánlatkérő felhívja Ajánlattevő figyelmét arra, hogy Tiszaújváros Város Önkormányzata, Polgármesteri Hivatala, önkormányzati intézményei és önkormányzati tulajdonú gazdasági társaságai minden olyan tiszaújvárosi gazdasági tevékenységet folytató vállalkozás visszterhes szerződésének (kivéve a közbeszerzési törvény szerint, valamint Tiszaújváros Város Önkormányzata, Polgármesteri Hivatala, önkormányzati intézményei és önkormányzati tulajdonú gazdasági társaságai egymás között megkötésre kerülő szerződéseit) a megkötésére, amelyek esetén a fentebb felsorolt szervezetek fizetési kötelezettsége a bruttó 200 E Ft összeget eléri, vagy azt meghaladja, csak az alábbi feltételek megléte esetén kerülhet sor. Ezen feltételekről a másik szerződő felet szerződéskötés előtt tájékoztatni szükséges.

- A szerződés mellékletét képezi a határozat 1. melléklete szerinti nyilatkozat.

- A szerződés egy pontjában rögzítésre kerül az alábbi feltétel:

„A …… (szerződő fél) hozzájárul, hogy az önkormányzat Polgármesteri Hivatala/intézménye/gazdasági társasága (a megfelelő alkalmazandó) a szerződés mellékletét képező, a lejárt határidejű tartozásokra vonatkozó nyilatkozat valódiságát ellenőrizze. Amennyiben nyilatkozatot tevő félnek jelen szerződés pénzügyi teljesítése előtt a nyilatkozaton meghatározott szervezetek felé lejárt határidejű tartozása, adófizetési vagy bevallási kötelezettsége van és azt a számlán szereplő (számla hiányában a szerződésben meghatározott) fizetési határidő időpontjáig nem rendezi, hozzájárul a tartozás összegének az önkormányzat adóhatósága, Polgármesteri Hivatala, intézményei és saját tulajdonú gazdasági társaságai felé a legkorábbi esedékességű, azonos esedékesség esetén arányosan történő kompenzálásához, illetve beszámításához.”

Tiszaújvárosi gazdasági tevékenységet folytató vállalkozásnak kell tekinteni azt, amely székhellyel, vagy telephellyel rendelkezik Tiszaújvárosban, vagy ideiglenes gazdasági tevékenységet folytat.

A tartozásmentességre vonatkozóan az ajánlattevőknek jelen ajánlatkérés mellékletét képező nyomtatványon kell nyilatkoznia, amely majd a megkötendő szerződés részét fogja képezni.

20.3 Ajánlattevőnek árajánlatát fix összegű átalányárként kell meghatároznia, amely - figyelembe véve a helyszíni körülményeket és adottságokat – magában foglalja a szerződésszerű teljesítéséhez, a szakszerű és komplett megvalósításához szükséges valamennyi költségét és mindennemű egyéb kiadást.

20.4 Ajánlatkérő fenntartja az ajánlatkérés eredménytelenné nyilvánításának jogát. Ajánlatkérőt nem terheli szerződéskötési kötelezettség.

20.5 Felhívom a Tisztelt Ajánlattevők figyelmét, hogy részletes árajánlatukat az Ajánlatkérő által rendelkezésre bocsátott jellemző mennyiségek, adatok alapján értelemszerűen tegyék meg.

20.6 Ajánlatkérő tájékoztatja Ajánlattevőt, hogy az ajánlatkérésben meghatározott feladatok Ajánlatkérő tárgyban rögzített pályázatának részét képezik, melyre tekintettel Ajánlattevő tudomásul veszi, hogy amennyiben a szerződésben jelölt feladatait késedelmesen teljesíti, vagy a teljesítés neki felróható okból meghiúsul és emiatt Ajánlatkérőnek a projektben visszafizetési kötelezettsége vagy egyéb fizetési kötelezettsége keletkezik, úgy annak megtérítésére Ajánlattevő köteles.

Ajánlatkérő a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről szóló, az Európai Parlament és a Tanács (EU) 2016/679 Rendelete (General Data Protection Regulation, GDPR, a továbbiakban: Rendelet) által előírt kötelezettségének eleget téve tájékoztatja Ajánlattevő képviseletére jogosult természetes személyt, hogy az Árajánlatban megadott személyes adatait a 2014-2020 programozási időszakban az egyes európai uniós alapokból származó támogatások felhasználásának rendjéről szóló 272/2014. (XI. 5.) Korm. rendelet (a továbbiakban: Korm. rendelet) 5. melléklete 2.3.2.5. pontjában előírt jogszabályi kötelezettség, árajánlat kérés jogcímén kezeli.

A személyes adatok címzettjei: az Ajánlatkérő árajánlatok kezelésével kapcsolatos feladatokat ellátó munkavállalói, valamint a projektmenedzsmenthez kapcsolódó Tiszaújváros Város Önkormányzatának kijelölt munkavállalója és jogi képviselője, mint adatfeldolgozók.

A személyes adatok tárolásának időtartama: a Korm. rendelet 110/A. § alapján a kedvezményezett a projekttel kapcsolatos minden dokumentumot elkülönítetten nyilvántart, és legalább 2027. december 31-ig megőriz.

A személyes adatok közül a név adatfeldolgozásra átadásra kerülhet kézbesítés céljából a Magyar Postának.

Ajánlattévő képviselőjének, mint érintett személynek joga van kérelmezni az adatkezelőtől az általa nyilvántartott személyes adataihoz való hozzáférést, azok helyesbítését, törlését vagy kezelésének korlátozását, továbbá tiltakozhat az ilyen személyes adatok kezelése ellen, valamint a joga van az adathordozhatósághoz.

Joga van a hozzájárulása bármely időpontban történő visszavonásához, amely nem érinti a visszavonás előtt a hozzájárulás alapján végrehajtott adatkezelés jogszerűségét.

Joga van a felügyeleti hatósághoz (Nemzeti Adatvédelmi és Információszabadság Hatóság) panaszt benyújtani.

Az adatszolgáltatás az árajánlat benyújtásához feltétlenül szükséges adatok tekintetében előfeltétele az árajánlat érvényességének, azonban Ajánlattevő képviselője a személyes adatok megadására nem köteles. Az adatszolgáltatás elmaradásának lehetséges következménye: a benyújtott árajánlat érvénytelen.

Ajánlattevőnek nyilatkoznia kell, hogy – mint érintett természetes személy – az ajánlatkérő Adatkezelési tájékoztatóját megismerte, az adatkezelő és az adatfeldolgozók személyéről a tájékoztatást megkapta, az abban foglalt információkat és tájékoztatást tudomásul vette, a személyes adatai kezeléséhez és feldolgozásához annak alapján hozzájárul, vagy nem járul hozzá.

Felhívom szíves figyelmüket a jelen ajánlatkérésben foglalt előírások és feltételek alapos áttekintésére és kérem, hogy részletes árajánlatukat a leírtak figyelembevételével tegyék meg.

Tiszaújváros, 2020. március hó 18. nap

 Tisztelettel:

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 **Tiszaújvárosi Sport-Park Nonprofit Kft. képviseletében**

 **Gál Csaba ügyvezető**

Mellékletek:

1. Nyilatkozat kizáró okok hatálya alá nem tartozásról
2. Tartozásmentességre vonatkozó nyilatkozat
3. Adatvédelmi tájékoztató adatkezelésről
4. Hozzájáruló nyilatkozat személyes adatok kezeléséről
5. Ajánlattételi adatlap